Kombinácia Trifed a Tussirex
Dobrý deň, moja 3 ročná dcérka je chorá.. cez deň jej kašeľ prechádza do vlhkého, ale v noci ju zrejme zo zatekania soplíkov trápi suchý kašeľ. Predtým nám na hlieny zabral výborne Trifed zelený. Je možná kombinácia sirupu Trifed zelený cez deň a na noc sirup Tussirex junior? 
Ďakujem za odpoveď
Dobrý deň,
ďakujeme za Vašu otázku.
Tussirex Junior sirup obsahuje výtažok ibišu lekárskeho a med, ktorý pomáha zvyšovat tvorbu slín a ruší tak reflex kašľa. Ibiš lekársky vďaka obsahu polysacharidov upokojuje zapálenú sliznicu hltana, podporuje hydratáciu horných dýchacích ciest a riedenie hlenu. Slizové látky ibišu vytvárajú ochranný film pred cudzími časticami, zmierňujú pocit dráždenia v krku. Jeho použitie je vhodné na upokojenie pri oboch druhoch nočného kašľa, je možné ho podávať aj pokiaľ sa počas dňa užíva Trifed expectorant.
Prajem pekný zvyšok dňa.
S pozdravom
PharmDr. Veronika Kiabová